Source: https://podnikam.sk/tipy-znizenie-zakladu-dane/
Timestamp: 2020-02-25 03:18:08+00:00
Document Index: 3612147

Matched Legal Cases: ['§ 6', '§ 6', '§ 6', '§ 6', '§ 6', '§ 6']

Poznáte tipy na zníženie základu dane z príjmu za rok 2015? Nech sa páči | Podnikam.sk '); document.write(''); }
businessman with financial symbols drawing from hand
14. januára 2016 Tlačiť
Obdobie prvého štvrťroka je tradične späté s témou daňových priznaní. Podnikatelia bilancujú výsledky svojej podnikateľskej činnosti za uplynulý rok, s čím sa spája aj otázka, ako vykázať optimálnu daňovú povinnosť. V nasledujúcom článku sa budeme venovať možnostiam, ktoré podnikatelia môžu použiť na minimalizovanie daňovej povinnosti.
Uplatňovanie paušálnych výdavkov za rok 2015
paušálne výdavky predstavujú jeden zo spôsobov uplatnenia výdavkov daňovníkom,
daňovník si ich môže uplatniť len v prípade príjmov z podnikania (§ 6 ods. 1 zákona o dani z príjmov) a zo samostatnej zárobkovej činnosti podľa § 6 ods. 2 zákona o dani z príjmov, ak nie je platiteľom DPH, alebo je platiteľom DPH len časť zdaňovacieho obdobia a neuplatňuje preukázateľné daňové výdavky,
Pozn.: V prípade uplatnenia paušálnych výdavkov sú v sumách výdavkov zahrnuté všetky výdavky živnostníka okrem zaplateného poistného a príspevkov, ktoré je povinný platiť v súvislosti s dosahovaním príjmov zo živnosti. Toto zaplatené poistné a príspevky si môže uplatniť vo výdavkoch v preukázanej výške.
Mihál zverejnil daňové a odvodové tipy pre rok 2016. Skutočné rady alebo predvolebná kampaň?… posúďte
Nezdaniteľné časti základu dane na daňovníka
ak základ dane daňovníka sa rovná alebo je nižší ako 19 809 €, uplatňuje si nezdaniteľnú časť vo výške 3 803,33 €,
ak základ dane daňovníka je vyšší ako 19 809 €, uplatňuje si nezdaniteľnú časť vo výške: 8 755,578 – (základ dane : 4).
Nezdaniteľné časti základu dane na manželku/manžela
Ak základ dane daňovníka sa rovná alebo je nižší ako 35 022,31 €
a manželka nemá žiadny vlastný príjem, nezdaniteľná časť na manželku je 3 803,33 €,
a vlastné príjmy manželky sú nižšie ako 3 803 33 €, nezdaniteľná časť na manželku sa vypočíta ako rozdiel 3 803,33 – vlastné príjmy manželky,
a vlastné príjmy manželky sú 3 803,33 € a viac, daňovník nemá nárok na uplatnenie nezdaniteľnej časti na manželku.
Ak je základ dane daňovníka vyšší ako 35 022,31 €
a manželka nepoberala vlastné príjmy, vypočíta sa nezdaniteľná časť na manželku 12 558,906 – (základ dane daňovníka : 4),
a manželka poberala vlastné príjmy, nezdaniteľná časť na manželku sa vypočíta 12 558,906 – (základ dane daňovníka : 4) – vlastné príjmy manželky.
Dobrovoľne platené príspevky na starobné dôchodkové sporenie
najviac do výšky 2 % zo základu dane (čiastkového základu dane) zisteného z príjmov zo závislej činnosti alebo z príjmov z podnikania a z inej samostatnej zárobkovej činnosti alebo zo súčtu čiastkových základov dane z týchto príjmov, pričom maximálna suma pre rok 2015 je 988,80 eura.
v preukázateľne zaplatenej výške najviac do výšky 180 € za rok. Uvedené príspevky musia byť zaplatené na základe účastníckej zmluvy uzatvorenej po 31. decembri 2013 alebo na základe zmeny účastníckej zmluvy, ktorej súčasťou je zrušenie dávkového plánu, a daňovník nemôže mať uzatvorenú inú účastnícku zmluvu podľa zákona o doplnkovom dôchodkovom sporení.
za celý rok 2015 na jedno vyživované dieťa je suma 256,92 € (12 mesiacov), mesačne je to suma 21,41 €.
Odpočítanie daňovej straty
daňová strata sa môže odpočítať len z tzv. „aktívnych príjmov“, ktorými sú príjmy z podnikania (§ 6 ods. 1 zákona o dani z príjmov) a príjmy z inej samostatnej zárobkovej činnosti (§ 6 ods. 2 zákona o dani z príjmov).
môže ju vykázať len podnikateľ, ktorý uplatňuje preukázateľné výdavky na základe vedeného účtovníctva (jednoduchého alebo podvojného) alebo daňovej evidencie podľa § 6 ods. 11 zákona o dani z príjmov.
nemôže ju vykázať daňovník, ktorý uplatňuje tzv. paušálne výdavky,
ak je zdaňovacie obdobie daňovníka kratšie ako jeden rok, môže si uplatniť celý ročný odpočet daňovej straty.
sa môže využiť len pri daňových odpisoch,
môže sa využiť len u hmotného majetku odpisovaného rovnomerne alebo zrýchlene,
môže sa uplatniť aj u majetku obstaraného formou finančného prenájmu (od 1. 1. 2015),
daňovník môže prerušiť odpisovanie na jedno celé, ale aj viac celých zdaňovacích období,
v nasledujúcom zdaňovacom období pokračuje v odpisovaní, akoby nebolo prerušené,
ako daňový výdavok môže uplatniť len odpis vo výške jednoročného odpisu, t. j. nemôže kumulovať odpisy za viac rokov,
prerušením odpisovania sa doba odpisovania hmotného majetku predlžuje o dobu prerušenia odpisovania.
Pozn.: Zákon vymedzuje aj prípady, kedy musí byť odpisovanie prerušené.
Spôsob odpisovania hmotného majetku
Od roku 2015 sa môže uplatňovať zrýchlená metóda odpisovania už len pri hmotnom majetku zaradenom do odpisovej skupiny dva a tri. Hmotný majetok zaradený do ostatných odpisových skupín možno odpisovať len rovnomerne.
Pozn.: V predchádzajúcich obdobiach sa mohol daňovník rozhodnúť pre metódu odpisovania hmotného majetku.
Uplatnenie odpočtu výdavkov (nákladov) na výskum a vývoj
Po prvýkrát možno za zdaňovacie obdobie roka 2015 odpočítať zákonom stanovené výdavky na výskum a vývoj od základu dane (čiastkového základu dane) z príjmov podľa § 6 ods. 1 a 2 zákona zníženého o odpočet daňovej straty.
nezdaniteľné časti základu daneodpočítateľná položkapaušálne výdavkyPodnikamPodnikám ako dôchodcaPodnikám ako študentPodnikám ako zdravotne postihnutýPodnikám na materskejPrémiový obsahSlobodné povolaniezníženie základu dane